**211008**

**Кек сақтау туралы**

***«Жазалау — Менің ісім, тиісті жазаларын тартқызамын~Өзім!» дегеннің Кім екенін білеміз ғой. «Жаратқан Ие сотта тергейді өз халқын» деп те (Тауратта) жазылған.***

***(Еврейлерге хат 10:30)***

Бір күні, бір әйелді ит тістеп алады, бірақ сол иттің құтыруы (бешенство) болуы мүмкін еді, сондықтан, ол дереу ауруханаға жеткізіледі, онда иттің құтыруын жұқтырып алды ма, жоқ па екенін анықтағанша оны бір бөлмеде қалдырады. Өздеріңіз білетіндей, иттің құтыруын жұқтырған адамды емдеу ауыр әрі қымбат. Егер иттің жұқпалы еместігі анықталса, бұл сізді үлкен қиындықтар мен уайымнан сақтап қалады. Дәрігер әйелге жағдайдың маңыздылығын түсіндіріп, бөлмесінен шығып кетеді.

Біраз уақыттан кейін бөлменің жанынан өтіп бара жатып, бір жас дәрігер әйелдің бос қабырғаға қарап отырып, болған оқиғаның жарақатынан қатты сілкініп, өз-өзімен сөйлесіп отырғанын байқады. Ол әйелдің бірдеңе жазып жатқанын да байқады. Дәрігер оның өсиет немесе жерлеу нұсқауын жазып отыр деп ойлады. Бұл оқиға шынымен ол үшін өте қиын сияқты болып көрінді. Дәрігер сол әйелдің тым көп уайымдап отырғанын көріп, оны жұбату үшін қасына келеді.

Жас дәрігер: «Сіз өсиет жазып отырсыз ба?» - деп сұрады. «О, жоқ!» деп жауап берді. «Әлде жерлеуіңіз туралы нұсқаулар ма?» деп ол тағы да сұрады. Содан кейін ол: «Егер мен шынымен де иттің құтыруын жұқтырып алған болсам, онда, мен өлмес бұрын тістеп алғым келетін адамдардың тізімін жасап отырмын», - деп түсіндірді.

Біз мұндай жағдайды естігенде күлеміз; бірақ күн сайын адамдар өз жүйке жүйелерін жеккөрушілікпен, кек сақтаушылықпен уландырады, бұл балалық шақта істеген әрекетке ұқсайды. Жақында бір әйел маған өз жүрегін ашып бір хат жазды. Ол өзінің бақытсыз некесі туралы айтты. Ол күйеуін алып кеткен зұлым әйелдің кесірінен күйеуі мен отбасынан айырылды. Сөйтіп ол: «Енді мен тек кек алу үшін өмір сүремін! Басқа ештеңем қалған жоқ», - деді.